ශ්‍රී ලංකාවේ සැබෑ තත්ත්වය ලොවට කියාපෑමට පොදු රාජ්‍ය මණ්ඩලීය සමුළුව මහඟු අවස්ථාවක් බව ජනමාධ්‍ය හා ප්‍රවෘත්ති ඇමැති ආචාර්ය කෙහෙළිය රඹුක්වැල්ල මහතා පවසයි.ත්‍රස්තවාදය අවසන් කර වසර හතරක් ගත වුව ද රට තුළ එකදු සිදුවීමක් හෝ වාර්තා වී නොමැති බවත් යුද්ධයකින් පසුව එකම සිදුවීමක් හෝ වාර්තා නොවූ එකම රට ශ්‍රී ලංකාව බවත් ඇමැතිවරයා ප්‍රකාශ කළේය.ජනමාධ්‍ය හා ප්‍රවෘත්ති ඇමැති කෙහෙළිය රඹුක්වැල්ල මහතා මේ බව සඳහන් කළේ ඕස්ට්‍රේලියාවේ ප්‍රසිද්ධ මාධ්‍ය ආයතනයක් වන 'දි ඕස්ට්‍රේලියන්' ආයතනයේ විදෙස් ප්‍රවෘත්ති කර්තෘ ග්‍රෙග් ෂර්ඩෑන් මහතා සහ ඇමැතිවරයා අතර ජනමාධ්‍ය අමාත්‍යාංශයේදී පැවැති සාකච්ඡාවකදීය.පොදු රාජ්‍ය මණ්ඩලීය නායක සමුළුව හා එහි පූර්ව සූදානමත් රටේ වත්මත් තත්ත්වයත් පිළිබඳ ලෝක ප්‍රජාව දැනුවත් කිරීමේ අරමුණින් ග්‍රෙග් ෂෙරිඩෑන් මහතා පසුගිය 24 වනදා ශ්‍රී ලංකාවට පැමිණියේය.ග්‍රෙග් ෂෙරිඩෑන් මහතා හමුවේදී රඹුක්වැල්ල මහතා මෙසේද කීය.